Case ID: 1215894
Sentence 65: Cavabdeh Quliyev X2 verdiyi şifahi izahatında iddiaçı ilə 17.07.2010-cu il tarixdə rəsmi nikaha girməklə ailə qurduğunu, birgə nikahlarından iki övladlarının doğulduğunu, münasibətlərinin hər zaman yaxşı olduğunu, bir ailə başçısı və həyat yoldaşı kimi ailəsi üçün əlindən gələni etdiyini, ailənin bütün ehtiyaclarını ödədiyini, ailəsinin hər zaman qayğısına qaldığını, lakin son zamanlarda iddiaçının başqa şəxslərin təsiri altına düşdüyünü, onu bir həyat yoldaşı kimi saymadığını, qoyduğu qadağalara riayət etmədiyini, ona qarşı dələduzluq edərək əmlakını ələ keçirdiyini, ailəsini qoruyub saxlamaq üçün əlindən gələni etdiyini, lakin iddiaçının etdiyi səhvlərdən nəticə çıxarmadığını, əsassız səbəblərlə övladlarını da özü ilə götürərək çıxıb getdiyini, övladlarını çox sevdiyini, onlara qarşılıqlı bağı olduğunu, övladları ilə ünsiyyətinin məhdudlaşdırıldığını və onların psixoloji təzyiq altında olduğunu, anasından qorxduqları üçün yanında qalmaq istəmədiklərini bildiyini, iddiaçının övladlarına psixoloji sarsıntı yaşatdığını, özünün övladlarına daha yaxşı təlim-tərbiyə və təhsil verə biləcəyini, onları gələcəkdə daha yaxşı şəxsiyyət kimi yetişdirəcəyini bildirərək, uşaqların onun himayəsinə verilmiəsini xahiş etmişdir.